Α.Σ.Ε. Ορμή Πάτρας

Ο Αθλητικός Σύλλογος Ορμή Πάτρας ιδρύθηκε το 2003 με την συγχώνευση του ΑΟ Θρίαμβος Πατρών, του Ποσειδώνα Πάτρας και του Φοίνικα Πάτρας. Πρωταγωνιστεί στα πρωταθλήματα και κύπελλα γυναικών στη χειροσφαίριση με αποκορύφωμα την κατάκτηση του πρωταθλήματος και κυπέλλου το 2007. Έδρα της Ορμής είναι το "Κλειστό" γυμναστήριο του Παμπελοποννησιακού Σταδίου στην περιοχή "Κουκούλι" της Πάτρας. Το 2015 ο σύλλογος αποσύρθηκε πριν από την έναρξη του πρωταθλήματος αποφασίζοντας να αναστείλει τις λειτουργίες του λόγω των οικονομικών συνθηκών που επικρατούν στην Ελλάδα.

 Χειροσφαίριση γυναικών (10) Πρωτάθλημα Ελλάδας (6): 2007, 2008, 2009, 2010, 2011, 2012 Κύπελλο Ελλάδας (4): 2007, 2009, 2010, 2012 Φιναλίστ Πρωταθλήματος Ελλάδας: 2004, 2006, 2013, 2015 Φιναλίστ Κυπέλλου Ελλάδας: 2003, 2004, 2005, 2006, 2008 Την αγωνιστική περίοδος 2006-2007 κατέκτησε το πρώτο πρωτάθλημα στην ιστορία της σπάζοντας τη δωδεκαετή κυριαρχία της Αναγέννησης Άρτας. Στην κανονική διάρκεια του πρωταθλήματος τερμάτισε στην 2η θέση 2 βαθμούς πίσω από την Αναγέννηση. Στους τελικούς των playoffs νίκησε πάλι την Αναγέννηση στον τρίτο αγώνα με 28-24 μέσα στην Άρτα και αναδείχτηκε πρωταθλήτρια Ελλάδος για πρώτη φορά στην ιστορία του. Την ομάδα της Ορμής αποτελούσαν οι Γρηγορία Γκόλια, Ελένη Ποιμενίδου, Άννα Στράτου, Λουκία Μαλάνοβα, Λάουρα-Νικολέτα Βασιλέσκου, Τατιάνα Πένεφ, Όλγα Τερζούδη, Φιλίπα Ακάρ, Ευγενία Καράγιωργα, Ελευθερία Ισμιρλίδου, Άννα Ψαθά, Φανή Βιζέλη, Άντρεα-Οτιλίνα Φάκα και προπονητής ο Γιώργος Κρανάκης. Πρώτη σκόρερ της Ορμής ήταν η Γρηγορία Γκόλια με 115 γκολ. Στον τελικό του κυπέλλου που διεξήχθη στη Βέροια, ο ΑΣΕ Ορμή επιράτησε με 26-23 της Άρτας και στέφτηκε για πρώτη φορά στην ιστορία του κυπελλούχος Ελλάδας. Στην αγωνιστική περίοδο 2007-2008 η Ορμή κατέκτησε για δεύτερη συνεχόμενη φορά το πρωτάθλημα Ελλάδας. Στην κανονική διάρκεια τερμάτισε στην 1η θέση με 4 βαθμούς διαφορά από την δεύτερη Αναγέννηση Άρτας. Στα playoffs απέκλεισε στον 1ο αγώνα τον Ο.Φ. Νέας Ιωνίας με δύο νίκες, 32-26 και 30-23, ενώ στον τελικό αντιμετώπισε την Αναγέννηση Άρτας και αναδείχτηκε πρωταθλήτρια Ελλάδας με νίκη στον 3ο αγώνα με 29-28 μέσα στην Πάτρα. Την ομάδα της Ορμής αποτελούσαν οι Φανή Βιζέλη, Γρηγορία Γκόλια, Ελευθερία Ισμιρλίδου, Βιβή Καζάκη, Ευγενία Καράγιωργα, Λουκία Μαλάνοβα, Τατιάνα Πένεφ, Ελένη Ποιμενίδου, Όλενα Ραντνσέκο, Ιωάννα Σιζύνου, Άννα Στράτου, Άντρεα-Οτιλίνα Φάκα, Osman Ghiuler και προπονητής ο Ζλάτκο Πετρονίγιεβιτς. Πρώτη σκόρερ της Ορμής ήταν η Ελένη Ποιμενίδου με 135 γκολ. Η Ορμή στέφθηκε Κυπελλούχος Ελλάδας στις γυναίκες για δεύτερη φορά στην Ιστορία της, στις 22 Φεβρουαρίου του 2009. Κέρδισε με 30-20 τη Νέα Ιωνία στον τελικό του φάιναλ φορ, που διεξήχθη στο κλειστό γυμναστήριο του Βύρωνα. Κατέκτησε το νταμπλ στεφόμενη πρωταθλήτρια για τρίτη φορά στην ιστορία της. Προπονητής της ήταν ο Ζλάτκο Πετρονίγιεβιτς. Η ομάδα διατήρησε τον τίτλο της στο κύπελλο και το 2010, καθώς στον τελικό στις 21 Μαρτίου κέρδισε με 18-17 την Νέα Ιωνία, ενώ την ίδια χρονιά κατέκτησε για τέταρτη συνεχόμενη χρονιά το πρωτάθλημα Ελλάδας. Προπονητής της ήταν ο Ευθύμης Πιπελίδης. Ο ΑΣΕ Ορμή στέφτηκε για πέμπτη συνεχόμενη φορά πρωταθλητής Ελλάδας. Προπονητής της ήταν ο Ιβάν Κοπ. Το 2012, στον τελικό που διεξήχθη στο Λουτράκι νικητής αναδείχτηκε η ομάδα της Α.Σ.Ε. Ορμή Πάτρας επικρατώντας με 21-20 της Νέας Ιωνίας. Το 2011-2012 κατέκτησε και το ελληνικό πρωτάθλημα χειροσφαίρισης γυναικών, ισοφαρίζοντας παράλληλα το ρεκόρ των έξι συνεχόμενων πρωταθλημάτων που κρατούσε από το 1993 η ομάδα της Βέροιας. Προπονητής της ήταν ο Ζλάτκο Πετρονίγιεβιτς που αντεικατέστησε μεσούσης της σεζόν τον Μπόρις Τσουρλέφσκι. Την αγωνιστική περίοδο 2012-2013 η Ορμή έκανε ένα νέο ξεκίνημα με πολλές αλλαγές στη σύνθεση της ομάδας. Τερμάτισε τέταρτη στην κατάταξη της κανονικής περιόδου, ενώ διεκδίκησε το έβδομο συνεχόμενο Πρωτάθλημα Ελλάδος στην ιστορία της ενάντια (και για πρώτη φορά σε τελικό) στην ομάδα του ΠΑΟΚ, με μειονέκτημα έδρας, χάνοντας συνολικά με 2-1 (ήττες/νίκες). Η ομάδα της σαιζόν 2012-2013 απαρτίζεται από τις: Μαρία Αγγελοπούλου, Αλεξάνδρα Αποστολοπούλου, Ιβάνα Βελίσκοβιτς, Αποστολίνα Δημητρίου, Λητώ Έλληνα, Ελένη Ευαγγελίδου, Μαρία Καγκελάρη, Ευγενία Καράγιωργα, Βασιλική Κασάπη, Μαρία Κορομηλά, Νικολίτσα Κουκουλομάτη, Ναυσικά Ματαρώνα, Άννα Μίλασιτς, Andriana Miscovic, Ελένη Μούρνου, Φωτεινή Νούσια, Αναστασία Παπαδοπούλου, Δήμητρα Παπανικολοπούλου, Tatjana Penev (παίκτρια, συνεργάτης), Δήμητρα Ρόσση, Άννα Στράτου, Ιωάννα Συζίνου (2η θητεία), Χρυσούλα Χάλα. Προπονητής της ομάδας είναι ο Ratko Đurković. Την περίοδο 2013-2014 η Ορμή τερμάτισε στην 5η θέση της κανονικής περιόδου με 8 βαθμούς, για να καταλάβει τελικά την 6η θέση στο Πρωτάθλημα. Προπονητής: Στέλιος Σεϊρεκίδης Ενημέρωση: 24 Απριλίου 2015 Κωνσταντίνα Ανδριοπούλου, «Για να θυμούνται οι παλιοι και να μαθαίνουν οι νέοι... 12 χρόνια Ορμή Λουξ! Από το 2000 έως σήμερα». thebest.gr. 16/08/2012. Ανακτήθηκε: 24/04/2013.